
Medgyesegyháza Város Polgármestere

5666 Medgyesegyháza, Kossuth tér 1.

E-mail: medgyes@medgyesegyhaza.hu;
Tel.: 06/68 440-000

előterjesztés
Medgyesegyháza Városi Önkormányzat Képviselő-testületének
2025. június 24. napján tartandó ülésére
Tárgy: A 5666 Medgyesegyháza, Damjanich 16. 1. ajtó alatti szociális bérlakás villamoshálózat felújításának kérelme
Tisztelt Képviselő-testület!

A 2025. március 25-én megtartott zárt képviselő-testületi ülésen döntés született a 5666 Medgyesegyháza, Damjanich 16. 1. ajtó (609/A/1 hrsz) alatti bútorozatlan, komfortos, 89 m2-es lakás bérbe adásáról.

A Medgyesegyháza Városi Önkormányzat Képviselő-testülete a 75-Z/2025. (III.25.) Kt. határozata szerint:

„Medgyesegyháza Városi Önkormányzat Képviselő-testülete az önkormányzat tulajdonában álló 5666 Medgyesegyháza, Damjanich u. 16. szám (609/A/1 hrsz.) alatti bútorozatlan, komfortos, 89 m2-es lakást szociális helyzet alapján ………………………………….. 2025. május 1. napjától 5 éves időtartamra bérbe adja.”
Ezt követően a 2025. április 29-én megtartott zárt képviselő-testületi ülésen a Medgyesegyháza, Damjanich u. 16. szám alatti önkormányzati tulajdonú szociális bérlakás beköltözhetőségével összefüggésben született arról döntés, hogy valamennyi, jelenleg nem lakott, de bérbeadásra szánt ingatlan esetében szükséges az ingatlanok műszaki felülvizsgálata.
A Medgyesegyháza Városi Önkormányzat Képviselő-testülete a 107-Z/2025. (IV.29.) Kt. határozata szerint:

„Medgyesegyháza Városi Önkormányzat Képviselő-testülete úgy dönt, hogy a 74-Z/2025. (III.25.) Kt. 75-Z/2025. (III.25.) Kt. 76-Z/2025. (III.25.) Kt. határozatának végrehajtását - az ingatlan lakhatásra alkalmas állapotának megállapításáig – felfüggeszti úgy, hogy a bérbeadás kezdő időpontját későbbi döntésében fogja meghatározni.”
A villamos hálózat felülvizsgálatát Zsíros Pál E.V. végezte el, az ingatlanra vonatkozó árajánlat szerint az alábbi költségek merültek fel:

„Medgyesegyháza Damjanich u.16. sz.ingatlan villanyszerelésére előzetes megtekintés alapján az ingatlan elektromos hálózata nem felel meg az előírásoknak(védőföldelés hiánya,Fi relé hiánya,alumínium vezeték).

A felújítás során kialakításra kerül 2 db lakáselosztó a mérőszekrényben, 1db napszaki áramnak, 1db éjszakai áramnak(boyler) Fi relével. Az elektromos hálózat falon kívüli szereléssel, falon kívüli szerelvényekkel, padláson elhelyezett kötődobozokkal kerül kialakításra.

Anyag Br:250.000Ft

Munkadíj Br.200.000Ft

Összesen Br:450.000Ft
Annak érdekében, hogy az ingatlan hasznosítása megtörténhessen, a szükséges munkálatokat elvégezte.
A villanyszerelési munka költsége a 5666 Medgyesegyháza, Damjanich 16. 1. ajtó (609/A/1 hrsz) alatti ingatlan esetén bruttó 450.000,- Ft.
Ennek alapján kérem a Tisztelt Képviselő-testületet a napirendi pont megtárgyalására és a döntéshozatalra. 

HATÁROZATI JAVASLAT

Medgyesegyháza Városi Önkormányzat Képviselő-testülete úgy dönt, hogy az 5666 Medgyesegyháza, Damjanich 16. 1. ajtó (609/A/1 hrsz) alatti, Medgyesegyháza Városi Önkormányzat tulajdonában lévő szociális bérlakás villamoshálózat felújítását elvégezésének költségét, bruttó 450.000,- Ft összeget biztosít az Önkormányzat költségvetésében a rendkívüli önkormányzati támogatás terhére.
Felelős: Ruck Márton polgármester

Határidő: azonnal

Medgyesegyháza, 2025. június 19.
Ruck Márton

polgármester

